Sudski sistem Bosne i Hercegovine

Sudski sistem Bosne i Hercegovine sastoji se od redovnih i specijalizovanih sudova.

Ustavom Bosne i Hercegovine sudska nadležnost je u ovlasti entiteta, dok na razini Bosne i Hercegovine postoji Ustavni sud Bosne i Hercegovine, koji odlučuje u apelacijama na presude vrhovnih sudova entiteta i na neki način preuzima ulogu Vrhovnog suda Bosne i Hercegovine.

Na državnoj razini koja obuhvata cjelokupnu državu Bosnu i Hercegovinu postoje:

Ustavni sud Bosne i Hercegovine, koji je u odnosu na druge organe vlasti u Bosni i Hercegovini, samostalan i neovisan. Nijedan organ u Bosni i Hercegovini ne može donositi zakone, druge propise i opće akte koji se tiču rada Ustavnog suda i njegove uloge utvrđene Ustavom.
Sud Bosne i Hercegovine, koji je osnovan da bi se osiguralo efikasno ostvarivanje nadležnosti države Bosne i Hercegovine, poštovanje ljudskih prava i vladavine zakona na njenoj teritoriji. Sud Bosne i Hercegovine je nadležan za krivična djela koja prema zakonu spadaju u nadležnost toga suda.

 Današnja organizacija 
U Federaciji Bosne i Hercegovine postoje: općinski sudovi, kantonalni sudovi i Vrhovni sud Federacije Bosne i Hercegovine kao redovni sudovi. Vrhovni sud Federacije Bosne i Hercegovine je najviši žalbeni sud u Federaciji. Uz 10 kantonalnih sudova postoji 27 općinskih sudova.

U privrednim predmetima općinski sudovi u kojima se obrazuju privredna odjeljenja mjesno su nadležni za područje cijelog kantona. Privredna odjeljenja obrazuju se u općinskim sudovima u: Bihaću, Orašju, Tuzli, Zenici, Goraždu, Travniku, Mostaru, Širokom Brijegu, Sarajevu i Livnu.Zakon o sudovima u Federaciji Bosne i Hercegovine, član 23., "Službene novine Federacije BiH", 38/2005 od 04.07.2005. i 22/2006

U Republici Srpskoj postoji 19 osnovnih sudova. Pored osnovnih sudova postoji pet okružnih sudova, u Banjoj Luci, Bijeljini, Doboju, Trebinju i Istočnom Sarajevu. Također postoji i Vrhovni sud Republike Srpske.

Sjedišta okružnih privrednih sudova su u Banjoj Luci, Bijeljini, Doboju, Trebinju i Istočnom Sarajevu, a postoji i Viši privredni sud kao drugostepeni sud za cijelo područje Republike Srpske. Sjedište Višeg privrednog suda je u Banjoj Luci.Zakon o sudovima Republike Srpske  ("Službeni glasnik RS", br. 111/04 od 1. decembra 2004.)

 Organizacija sudova SR Bosne i Hercegovine 

Kao redovni sudovi postojali su općinski sudovi, okružni sudovi i Vrhovni sud Bosne i Hercegovine. Kao specijalizovani sudovi postojali su okružni privredni sudovi i sudovi udruženog rada te Viši privredni sud SR Bosne i Hercegovine i Sud udruženog rada SR Bosne i Hercegovine kao i Upravni sud Bosne i Hercegovine.

 Privredni sudovi SR Bosne i Hercegovine 
Privredni sudovi SR Bosne i Hercegovine bili su institucije sudske vlasti koje obezbjeđuju dvostepenost u rješavanju privrednih sporova, privrednih prijestupa i drugih privrednosudskih postupaka.
mini|desno|Okružni privredni sudovi u BiH
Okružni privredni sud u Banjoj Luci
Okružni privredni sud u Doboju
Okružni privredni sud u Mostaru
Okružni privredni sud u Sarajevu 
Okružni privredni sud u Tuzli 
Okružni privredni sud u Zenici 
Viši privredni sud SR Bosne i Hercegovine

 Sudovi udruženog rada SR Bosne i Hercegovine 
Sudovi udruženog rada sudili su u predmetima radnih sporova.
mini|desno|Sudovi udruženog rada u BiH
Sud udruženog rada u Banjoj Luci
Sud udruženog rada u Bihaću
Sud udruženog rada u Doboju
Sud udruženog rada u Mostaru
Sud udruženog rada u Sarajevu 
Sud udruženog rada u Tuzli 
Sud udruženog rada u Zenici 
Sud udruženog rada SR Bosne i Hercegovine

 Četvrti dio u diobi vlasti 
Ustavni sudovi nisu dio redovnih sudova već se smatraju četvrtom granom u diobi vlasti.

 Također pogledajte 

Ustavni sud Bosne i Hercegovine
Ministarstvo unutrašnjih poslova Bosne i Hercegovine

 Reference 

 Vanjski linkovi 
Ministarstvo pravde Bosne i Hercegovine 
Visoko sudsko i tužilačko vijeće Bosne i Hercegovine
Ustavni sud Bosne i Hercegovine
Sud Bosne i Hercegovine
relevantni Zakoni Bosne i Hercegovine

Kategorija:Institucije Bosne i Hercegovine